Ruta Nacional 41 (Honduras)

De Ruta Nacional 41 (RN-41, Natschonaalstraat 41) is en Straat in de Departamentos Yoro un Olancho in Honduras, de to dat Stratennett von de Rutas Nacionales tohöört. Se is 148 Kilometer lang.

 Verloop 

De Straat nimmt ehren Anfang an de RN-23 in Bocatoma (Municipio Olanchito). Se löppt von dor na Süden dat Daal von’n Río Mame hoog in de Bargen von de Cordillera de La Esperanza un över de Grenz na dat Departamento Olancho (Municipio Esquipulas del Norte). An’n Río Chiquito föhrt en Siedenstraat na Esquipulas del Norte. In La Unión kummt de Straat an’n Río Mangulile un föhrt in Yocón mit en Brügg över’n Río Yocón. De Straat löppt denn na El Rosario un över’n Río Tabaco. In de Neegd von Salamá münnt de RN-109 in de RN-41. Över dat Valle de Ulúa un El Higuerito (mit Siedenstraat na Guamiles) löppt de Straat denn na Limones in dat Valle de Lepaguare un münnt dor in de RN-15. De RN-15 löppt in’n Süüdwesten över Campamento, Guaimaca un Talanga na Tegucigalpa un in’n Noordoosten na Juticalpa un Catacamas.

Kategorie:Straat
Kategorie:Honduras